সানজিদা হক, মো. রফিক উজ জামান এবং অনিরুদ্ধ জামান : সানজিদা হক সুশাসনের জন্য নাগরিকের (সুজনের) সহযোগী সমন্বয়কারী ছিলেন। তিনি ঢাকা বিশ্ববিদ্যালয় থেকে লোকপ্রশাসন বিষয়ে স্নাতক ও স্নাতকোত্তর করেন। তার স্বামী রফিক-উজ জামান ঢাকায় প্রতিবন্ধীদের অধিকারবিষয়ক কর্মসূচির সঙ্গে যুক্ত ছিলেন। তিনিও ঢাকা বিশ্ববিদ্যালয় থেকে ব্যবস্থাপনা বিষয়ে স্নাতক ও স্নাতকোত্তর করেন। সানজিদা হক ও রফিক-উজ জামানের একমাত্র ছেলে অনিরুদ্ধ। অনিরুদ্ধ রাজধানীর ধানমন্ডি গর্ভমেন্ট বয়েজ স্কুলের ছাত্র। একমাত্র ছেলে অনিরুদ্ধকে নিয়ে ওই দম্পতি রাজধানীর শুক্রাবাদে থাকতেন।